বাংলা ভাষা নিয়ে সওয়াল! BJP সাংসদকে কুকথা TMC কাউন্সিলরের!

ওয়েব ডেস্ক: বাংলা ভাষা নিয়ে সওয়াল (Bengali Language Controversy)। সেই সওয়াল করতে গিয়েই কুকথা (Abuse) তৃণমূল কাউন্সিলরের (TMC Councilor) মুখে। নিশানায় বিজেপি সাংসদ (BJP Councilor)। নদিয়ার (Nadia) হরিণঘাটার বড়জাগলি মোড়ে তৃণমূলের সভায় এমন কুকথা কাউন্সিলরের মুখে। কাউন্সিলর মানিক মজুমদারের কথার দায় নেয়নি তাঁর দল।

ভাইরাল ভিডিও (Viral Video) ঘিরে প্রবল রাজনৈতিক তরজা। কলকাতার মেয়ো রোডে ভাষা আন্দোলনের মঞ্চ খুলে দেওয়ার প্রতিবাদে সারা রাজ্য জুড়ে প্রতিবাদ সভা আয়োজন করেছে তৃণমূল কংগ্রেস। হরিণঘাটা শহরের বড়জাগলি মোড়ে অনুষ্ঠিত হয় এমনই এক সভা। সেখানে দলের তরফ থেকে বক্তব্য রাখতে ওঠেন হরিণঘাটা পুরসভার কাউন্সিলর মানিক মজুমদার। নিজের বক্তব্যে তিনি বাংলা ভাষার পক্ষে বিভিন্ন কথা বলেন। কিন্তু বিজেপির এক সাংসদকে কুকথায় সম্বোধন করেন।

আরও পড়ুন: বিধায়কদের পারফরম্যান্স নিয়ে প্রশ্ন, বড় নির্দেশ দিল BJP-র হাইকমান্ড

সাম্প্রতিকে বাংলা ভাষা নিয়ে প্রবল বিতর্ক ঘনিয়ে উঠেছে। বিজেপি সরকারের বিরুদ্ধে বাংলাভাষী হেনস্থার অভিযোগ শানিয়েছেন মমতা বন্দ্যোপাধ্যায় সহ তৃণমূল নেতৃত্ব। তাঁদের দাবি ভিনরাজ্যে বাঙালীদের হেনস্থা করতে তাদের বাংলাদেশি বলে দাগিয়ে দেওয়া হচ্ছে।

যদিও বিজেপি নেতৃত্বের দাবি এই অভিযোগ অমূলক। বাংলা ভাষাকে কেন্দ্র ধ্রুপদী ভাষার মর্যাদা দিয়েছে। তবে বাংলা ভাষার হয়ে সওয়াল করতে গিয়ে রাজনীতির আঙিনায় কুকথা বলার বিষয় নিয়ে বিতর্ক ঘনিয়েছে। তৃণমূল কংগ্রেসের তরফে সাফ জানানো হয়েছে এই ধরণের মন্তব্য দল সমর্থন করেনা।